Lost Society

Lost Society on Samy Elbannan vuonna 2010 perustama nelihenkinen metalliyhtye Jyväskylästä. Yhtye on julkaissut viisi studioalbumia, joista "Braindead" ja "If the Sky Came Down" ovat yltäneet parhaimmillaan Suomen virallisen albumilistan sijalle 3. Yhtye tunnettiin alkuaikoina nopeaa ja energistä thrash metalia soittavana yhtyeenä, mutta yhtyeen musiikkiin on myöhemmin hiipinyt myös vaikutteita mm. groove metalista ja metalcoresta.
Historiaa.
Yhtyeen perusti laulaja/kitaristi Samy Elbanna vuonna 2010. Pian tämän jälkeen yhtyeeseen tuli rumpaliksi Ossi Paananen ja tämän jälkeen kitaristi Arttu Lesonen ja basisti Mirko Lehtinen. Yhtye äänitti omaa nimeään kantavan demon vuonna 2011 ja vuonna 2012 "Trash All Over You"- demon.
Yhtye kiinnitettiin vuoden 2012 GBOB (Global Battle of the Bands) bändikisan aikana Nuclear Blast Recordsille. Yhtye myös voitti kyseisen kisan Suomen karsinnan ja pääsi esiintymään Lontoon finaaleihin. Julkaisuaikaan alle 20-vuotiaiden soittajien ensijulkaisu "Fast Loud Death" sai positiivisen vastaanoton suomalaisessa mediassa. Yhtye lämmitteli Children of Bodomia syksyllä 2013 Suomen kiertueella.
Huhtikuussa 2014 julkaistiin yhtyeen toinen studioalbumi "Terror Hungry", joka sijoittui Suomen virallisen listan kuudenneksi. Albumilta julkaistiin single "Terror Hungry". Edeltäjäänsä nähden albumilla oli enemmän groove-metal -henkisiä riffejä.
Vuoden 2016 helmikuussa julkaistiin yhtyeen kolmas albumi "Braindead". Albumi nousi virallisen listan sijalle 3. Albumilla on aikaisempaan Lost Societyn tuotantoon nähden myös hitaampia ja pidempiä kappaleita.
Yhtyeen musiikissa voi kuulla vaikutteita mm. Megadethista tai Panterasta.
Yhtye esiintyi Hartwall Arenalla 7. joulukuuta 2015, kun se lämmitteli Slayeria ja Anthraxia. Keväällä 2016 se oli yhdysvaltalaisen Exoduksen kanssa Euroopan kiertueella kiertäen mm. Englannissa, Irlannissa, Saksassa ja Alankomaissa.
Vuonna 2017 yhtye kiersi Children Of Bodomin kanssa Yhdysvalloissa ja esiintyi vuoden 2018 kesällä mm. Savonlinnan oopperajuhlissa.
Keväällä 2019 yhtye lähti pääesiintyjänä Euroopan kiertueelle. Yhtyeen neljäs albumi on nimeltään "No Absolution" ja se julkaistiin helmikuussa 2020. Ennen albumin ilmestymistä siltä julkaistiin neljä singleä, "No Absolution", "Deliver Me", "Into Eternity" ja "Artificial". "Into Eternity"-kappaleella vierailee myös Apocalyptica"." 
Helmikuussa 2020 yhtye tiedotti rumpali Ossi Paanasen jättäneen yhtyeen, jonka tilalle uudeksi rumpaliksi kiinnitettiin Santa Cruzissa aiemmin soittanut Tapani Fagerström.
Vuonna 2021 yhtye soitti muutamilla festareilla sekä keikkaili talvella Suomessa viidellä keikalla. Samana vuonna yhtye alkoi äänittämään seuraavaa albumiaan.
Seuraavana vuonna yhtye julkaisi "112"-singlen. 
Kesällä yhtye keikkaili ahkeraasti suomea ja myös muita maita. Yhtye julkaisi samana kesänä "Stitches" ja "What Have I Done"- singlet.
Elokuussa 2022 yhtye lähti euroopan-kiertueelle Blind Channelin lämppärinä. 
Yhtyeen viides albumi If the Sky Came Down julkaistiin lokakuussa 2022. Albumi nousi Suomen albumilistan sijalle 3. Samana päivänä julkaistiin musiikkivideo "Awake"-kappaleeseen. Kappaleesta on tullut yhtyeen suurin kappale tähän mennessä.
Talvella yhtye suuntasi Suomen-kiertueelle Cryptic Hatredin kanssa.
Yhtye kiersi Suomea keväällä 2023 Luna Killsin sekä Balance Breachin kanssa. Syksyllä yhtye lähti Euroopan-Kiertueelle pääesiintyjänä.
Yhtye soitti uransa isoimmat keikat joulukuussa Helsingin Kulttuuritalolla ja Tampereen Pakkahuoneella.
Pienen keikka-tauon jälkeen yhtye soitti Tuskan päälavalla korvaajana Bad Omensille. Yhtye kiersi Suomea koko loppuvuosi mm. Tampereella, Helsingissä, Seinäjoella ja Jyväskylässä. Kiertueella yhtyeen vaihtuvina lämppäreinä toimi Assemble The Chariots, St. Aurora, Delta Enigma sekä Countless Goodbyes.